YLTÄKYLLÄINEN ELÄMÄ Omista oma alueesi 1/4
Hei! Tervetuloa ohjelman pariin!
On ilo ja kunnia puhua hetki, ennen kuin siirrymme ylistykseen ja Sanaan.
On ilo ja siunaus, että vietät aikaa kanssamme seurakuntaperheenä.
Rukoilemme, että työmme toimisi sijoituksena elämässäsi.
Haluamme vahvistaa, rohkaista ja sanoa, -
että Jumala on puolellasi ja kanssasi. Unohdamme sen usein.
Kiireen keskellä unohdamme, että Jumala on mukana ihan kaikessa.
Joskus tuntuu siltä, että vaikeudet vievät voiton, -
mutta Jumala on kaiken keskellä. Hän ei hylkää meitä.
Rukoilen, että ylistystiimimme muistuttaa Jumalan läsnäolosta -
ja Sanan voima muistuttaa Jumalan totuudesta ja sanasta.
Anna palautetta ohjelmastamme. Käy verkkokaupassamme.
Kerro Twitterissä ja Facebookissa, millaista tukea kaipaisit meiltä.
Iloitsemme yhteisestä hetkestämme Jumalan Sanassa ja läsnäolossa.
Aion lukea muutaman raamatunkohdan.
Avataan Sananl. 24. Se on tuttu kohta.
Luen Sananl. 24:30―34:n.
Haluan sen kautta maalata kuvan sille, mistä aion puhua.
"Minä kuljin laiskurin pellon ohitse," -
"mielettömän miehen viinitarhan vieritse."
"Ja katso: se kasvoi yltänsä polttiaisia;"
"sen pinta oli nokkosten peitossa ja sen kiviaita luhistunut."
"Minä katselin ja painoin mieleeni, havaitsin ja otin opikseni:"
"Nuku vielä vähän, torku vähän, makaa vähän ristissä käsin," -
"niin köyhyys käy päällesi niinkuin rosvo ja puute niinkuin asestettu mies"
Message-käännöksessä puhutaan laiskurin viinitarhasta:
"Otin opikseni, sillä pellot julistivat minulle."
Ne kertoivat, miten ne olivat päätyneet sellaiseen perikatoon.
Puhun tänään oman alueen omistamisesta.
Sananlaskujen kuvailema pelto ja viinitarha -
eivät aina olleet yhtä huonolla tolalla.
Jokainen pelto voi olla satopelto.
Jokainen viinitarha voi tuottaa hyvää viiniä.
Pellon ja viinitarhan hoitajille oli annettu vastuu.
Toiselle oli annettu hoidettavaksi pelto ja toiselle viinitarha.
Pelto ja viinitarha olivat valmiina hoidettavaksi: "Tee minulla jotakin."
"Kasvata jotakin maasta, joka on uskottu sinulle."
Sananlaskujen maalailemasta kuvasta näkee, -
että viinitarhassa ei kasvanut viiniköynnöstä vaan polttiaisia.
Pellossa ei kasvanut viljaa vaan rikkakasveja.
Viinitarha ei ollut taloudellisesti tuottava. Aidat olivat luhistuneet.
Kuva puhuu henkeeni ja sydämeeni.
Se on varoitus meille kaikille.
Ellet omista omaa aluettasi, joku muu ottaa sen haltuunsa.
Ellet ota peltoasi haltuun, joku toinen ottaa sen.
Ainakin minun puutarhassani rikkaruohot kasvavat itsestään.
En istuta, kastele enkä lannoita niitä.
Ne rehottavat itsekseen. Sama pätee Hengen maailmaan.
Toimimattomat asia kasvavat ihan itsekseen -
suhteissa, avioliitossa, liike-elämässä ja perheessä, -
jos olemme liian väsyneitä, välinpitämättömiä -
tai vastuuntunnottomia Jumalan antaman alueen hoitamisen suhteen.
Uskon, että Jumala sanoo meille seurakuntana ja seurakuntaperheenä:
"Omista oma alueesi. Omista henkilökohtainen alueesi."
"Omista yhteinen alue, jonka olen uskonut teille seurakuntana."
Jumala antoi meille sanan Jer. 33:n kautta muutama kuukausi sitten.
Meitä kutsuttiin seurakuntana ottamaan takaisin alueita, -
niin että tuhon omat alueet tervehtyvät ja ihmiset kukoistavat.
Jumala laajensi seurakuntamme aluetta.
Hän kysyi: "Haluatteko tarttua tähän sanaan" -
"ja muuttaa asioita yhteisössänne?"
Jumalalla on tahto, ja pelto on annettu meille.
Teistä jokaisella on täällä oma alue, jonka hoitamisesta olette vastuussa.
En aio pyörittää tätä. En saa sitä pysymään ylhäällä.
Kuvittele, että tämä on sinulle kuuluva alue elämässä.
Sinun on omistettava kaikki, mitä alueellasi on.
Aiemmin minun alueellani olin vain minä.
Yhtäkkiä minun alueeni laajeni.
Kivaa! - Mieheni tuli mukaan.
Charlotte onki minut verkkoonsa.
Sitten alueellemme tulivat Hope ja Noah.
Sitten Jumalan armosta alueellemme tuli ystäviä ja suhteita.
Sitten alueellemme tuli seurakunta, tiimi ja vastuita.
Kun alueelle tulee asioita, -
aionko omistaa sen vai annanko sen vain ajelehtia elämänpiirissäni?
Ajattele aluetta, jonka Jumala on antanut sinulle.
Mieti, mitä alueellasi on. Onko siellä sinun lisäksesi yritys ja perhe?
Meillä kaikilla on alue. Alueeni ei ole Timbuktussa. En asu siellä.
Voin rukoilla sen puolesta, mutta se ei ole henkilökohtainen alueeni.
Älä ajattele mitään kaukaista. Ajattele sitä, mikä on lähellä, -
omaa aluettasi, jonka Jumala on uskonut sinulle.
Raamatun mukaan leiviskänsä hyvin hoitaneet saavat lisää vastuuta.
En osaa selittää alueeni täyttymistä muulla kuin uskollisuudella, -
ahkeruudella, taloudenhoidolla ja rikkaruohojen kitkemisellä.
Steve opetti aamulla, että jos haluaa omistaa alueensa, -
tarvitaan paljon parannuksentekoa, muutosalttiutta ja kitkemistä, -
eikä vain sunnuntaiaamuna, kun teeskentelee omistavansa alueen.
Jos Jumala kutsuu meitä seurakuntana lähtemään ulos, -
meidän on ymmärrettävä, miten oma alue todella omistetaan.
Raamatussa kerrotaan upeista ihmisistä.
Olemme opettaneet Esterin, Daavidin ja Gideonin elämästä.
Heistä kukaan ei pystynyt omistamaan valtakuntaa tai valtaistuinta -
eikä vapauttamaan kansakuntaa tai tavoittamaan ihmisryhmää, -
ennen kuin he ensin omistivat itse oman alueensa.
Heidän piti omistaa kutsu ja tehtävä, jotka Jumala oli antanut.
He eivät voineet odottaa, että pelto hoitaa itse itsensä.
On iso oivallus tajuta, että sinulla on oma peltosi hoidettavana.
Sinulla on viinitarha. Miten hoidat sitä?
Et voi mankua sunnuntaiaamuisin: "Herra, raivaa peltoni ja korjaa aidat."
"Vapauta peltoni rikkaruohoista."
Ei. Jumala on uskonut tehtävän meille ja antanut tarvittavat kyvyt, -
jotta voimme kääriä hihat ja hoitaa Hänen antamaansa aluetta.
Uskon Jumalan Hengen kautta, että jotkut pelleilevät alueensa kanssa.
Suhtaudumme siihen välinpitämättömästi.
Minua piti herätellä, koska vihollinen suhtautuu vakavissaan alueisiin.
Vihollinen suhtautuu vakavissaan Bradfordiin, riippumatta asenteestasi.
Se pitää tiukasti kiinni päihteiden ja prostituution valtaamista kaduista.
Se pitää kynsin hampain kiinni vangista, joka uusii rikoksensa.
Se aikoo tosissaan vaikuttaa niin, että lapsesi eksyy väärään seuraan.
Ellet usko, sinun kannattaa laittaa nokkasi ulos maailmaan useammin.
Vihollinen ei suhtaudu kaupunkimme alueisiin välinpitämättömästi.
Se ei suhtaudu välinpitämättömästi lapsiimme ja avioliittoihimme.
Se kiittää, jos otamme aikalisän alueista, jotka meille kuuluu.
Se kipuaa maailmaasi ja kylvää tuhoa pellollesi.
Meidän täytyy ottaa tästä rivakka ote.
Täytyy suutahtaa, panna jalkaan saappaat -
ja antaa kunnon potku paholaisen takalistoon.
Meidät on kutsuttu olemaan pää eikä häntä.
Meidät on kutsuttu viemään valo pimeyteen.
On aloitettava alueesta, joka on käsillä nyt, ja tehtävä siinä parhaansa.
Miten aluetta hoidetaan? Ehdin mainita ehkä kaksi asiaa, -
joita meidän on syytä pohtia, työstää ja käsitellä.
Toinen on asia, joka meidän täytyy kitkeä pois alueeltamme.
Toinen on asia, joka meidän täytyy istuttaa alueellemme.
Uskon, että Jumala kehottaa meitä poistamaan alueeltamme apatian.
Apatia on nukkumista, torkkumista ja makaamista kädet ristissä.
Se on pään kääntämistä silloin, kun jokin asia kaipaa korjaamista.
Se on välinpitämättömyyttä, joka maksaa sinulle läpimurtosi.
Se on vähättelevää suhtautumista omiin synteihin.
Alamme sanoa pieniin asioihin: "Ei sen niin väliä ole."
Se on alkusoittoa sille, että menetät oman alueesi hallinnan.
Poista pelloltasi apatia, jos haluat omistaa oman alueesi.
Apatia on hienovaraista. Se näyttäytyy hyvältä sillä hetkellä.
Jos sinulla on apatiaa Jumalan asioita kohtaan, -
Jumalan kansaa ja maailmaa sekä Raamatun periaatteita kohtaan, -
tuloksena on rikkaruohoja ja kompromisseja juuri niillä alueilla.
Näytät esimerkkiä niille, jotka tulevat pellollesi.
Meidän on alettava heti opettamaan lapsiamme omistamaan alueensa.
Minun on opetettava lapsillemme: "Emme tee noin tässä talossa."
En aio sanoa: "Olet vasta 6. Voit haukkua sisartasi."
"Olet vasta 6. Voit käyttäytyä huonosti eskarissa."
"Olet vasta 6. Voit olla huolimaton ja käyttäytyä epäkunnioittavasti."
Ei. Täytyy sanoa: "Olet 6. Omistamme alueemme. Emme suvaitse tätä."
"Talossamme ei käyttäydytä noin."
Ellen täytä paikkaani, joku muu täyttää sen puolestani.
Joidenkin alueella rehottavat rikkaruohot ja polttiaiset, -
koska olet hieman torkkunut ja nukkunut.
Sinun on otettava jälleen alue haltuusi.
Sitä varten on ravisteltava irti apatiasta.
Seurakuntamme kasvaa hurjaa vauhtia.
Sotkemme joidenkin mukavuusalueita.
Kun sanomme sunnuntain aamujumalanpalveluksessa:
"Meillä on tänään myös iltatilaisuus. Tulkaa sinne", jotkut suuttuvat.
Joillakin on pätevä syy sille, etteivät he ole tänään täällä.
Tehtävämme on asettaa jonkinlaisia odotuksia omaa aluettamme varten.
Sanomme: "Alueellamme järjestetään kaksi tilaisuutta. Näin toimimme."
Asetamme riman. Muuten jokainen tulee, silloin kun itse mielii.
Tiedättekö, mikä minua pastorina on alkanut nyppiä viime aikoina?
Miksi väki valuu paikalle klo 10:29?
Klo 10:29 salissa voi olla vielä 300―400 tyhjää istuinta.
Kello käy. 10:40, 10:41, 10:42.
"Olen vain täällä jumiksessa..."
Menikö minulta jotakin ohi?
Onko sovittu, että asioihin voi suhtautua välinpitämättömästi?
Voiko tilaisuuksiimme löntystellä, sitten kun itselle sopii?
Vai sanommeko: "Alueellamme pidetään kiinni aikatauluista"?
"Meidän kaikkien aika on rajallista. Olemme paikalla ensi tahdeilla."
"Menemme ylistyksen porteista sisään samanaikaisesti yhdessä."
"Asetamme rajat ja omistamme oman alueemme."
Kokeile, miten rikkaruoho ja apatia toimivat kotonasi.
Jumala haluaa, että meillä on sama asenne Hänen huoneessaan.
Tuskin yksikään olympiaurheilija antaa apatialle sijaa harjoittelussaan.
Olympiatason urheilija ei suhtaudu välinpitämättömästi harjoitteluun:
"En taida nyt jaksaa mennä uintiharkkoihin."
"En taida osallistua karsintoihin, koska nukuin vähän huonosti."
"Ehkä saatan antaa kaikkeni ja yritän kisoissa parhaani."
Jokainen urheilija omistaa oman alueensa.
Jokainen sanoo: "Et liehuta maasi lippua. Minä liehutan maani lippua."
"En kuuntele sinun kansallislauluasi. Minä laulan omaani."
"En juhli maailmanennätystäsi. Murskaan maailmanennätyksesi."
He omistavat miekkailuottelunsa, uintikilpailunsa ja pöytätenniksensä.
He eivät tulleet vain kokeilemaan. Jos tulivat, he eivät voittaneet mitään.
En tiedä teistä, mutta minulle tulee ikää. Täytän ensi vuonna 40.
Tuo luku pelottaa minua.
Minä vanhenen. Minulle tulee ryppyjä.
Asiat eivät näytä samalta kuin ennen. On korotettava panoksia.
Haastan itseäni olemaan entistä enemmän tosissani.
Minulla ei ole varaa olla apaattinen maanantaina -
ja ottaa löysästi.
Minun on sanottava maanantaina: "Omistan alueeni tällä viikolla."
"Teen kaikille selväksi, että talossa on Hengen täyttämä uskova."
En ole loukkaava, mutta olen topakka.
Kaadan maahan linnakkeita. Ravistelen apatiat pois.
Lankoni Joel Mackley on täällä.
Nouse ylös, Joel. Hän ei tykkää tästä.
Joel on mahtava.
Olen tarkkaillut hänen uraansa ihaillen.
Hän on vasta nuori.
Hän on saanut lyhyen uransa aikana jo monta ylennystä.
Hän ei tuhlaa aikaa odotteluun. Hän omistaa oman alueensa:
"Pyrin olemaan paras toimistossani. Teen kaikessa parhaani."
"Pidän kiinni sitoumuksistani."
"En suhtaudu huolimattomasti Jumalan lupaamaan perintöön."
Joel haluaa tuoda rahaa Jumalan valtakuntaan.
Hän haluaa menestyä, jotta hän voi sanoa: "Tässä rahat minibussiin."
Sitä ei saavuteta myöhästelyllä ja välinpitämättömyydellä.
Paholainen haluaisi, että nukkuisit ja torkkuisit hieman.
ME USKOMME
Epätoivon hetkinä
Kun epäilys ja pelko valtaavat
On vain yksi perustus
Me uskomme
Tässä rikkinäisessä sukupolvessa
Pimeydessä autat meitä näkemään
On vain yksi pelastus
Me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Olkoon uskomme enemmän kuin hymnejä
Suurempi kuin laulut, joita laulamme
Heikkoudessa ja kiusauksissa
Me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Kadonneet löydettäköön, kuolleet herätettäköön
Rakkaus vallatkoon tässä ja nyt
Eläköön seurakunta todeksi pelastussanomaa
Me uskomme
Helvetin portit eivät kestä. Jumalan voima on repäissyt rikki väliverhon
Rakkautesi ei koskaan petä
Me uskomme, me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
HEPREALAISKIRJE 12:2―4
Ala juosta äläkä ikinä luovuta.
Katsokaa tiiviisti Jeesukseen, uskomme alkajaan ja täyttäjään.
Koska Hän piti katseensa kiinnitettynä maalissa, -
Hän pystyi selviytymään kaikesta: rististä, häpeästä.
Kun uskosi horjuu, käy läpi kertomus kohta kohdalta, -
vihamielisyys, jonka läpi Hän raivasi tiensä, -
koska se antaa sieluusi adrenaliinia.
LÖYDÄ SUUNTA JA VAPAUS
PELASTA SUKUPOLVI
XCEL-MIESTENKONFERENSSI 15.―16.11.2013
JOKA ELOKUU:
NUORTEN JA NUORTEN JOHTAJIEN KONFERENSSI
ISÄNTÄNÄ DAVE NIBLOCK JA ROCKNATIONS-TIIMI
VIERAANA JOEL HOUSTON HILLSONG, NEW YORK
Voit siirtyä hetkessä kuolemasta elämään, -
toivottomuudesta valinnanpaljouteen.
ROCKNATIONS-KONFERENSSI
6.―9.8.2014, LIFE CHURCH, BRADFORD
Suomennos: Marianne Tenetz